|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/417** |
|  |  **(protokols Nr.15; 44.p.)** |

**Par Gulbenes novada attīstības programmas 2018.-2024.gadam investīciju plāna 2022.-2024.gadam grozījumiem**

Ņemot vērā Gulbenes novada attīstības programmas 2018.-2024.gadam Rīcības plāna 2022.-2024.gadam (Apstiprināts ar Gulbenes novada domes 2023.gada 30.marta sēdes lēmumu, protokols Nr.4, 115p.) ilgtermiņa prioritātes “IP3. Kultūras telpas attīstība un dzīves vides kvalitāte” vidējā termiņa prioritātes “VTPK4. Mājokļu kvalitāte un vides labiekārtojums” rīcības virziena “RVK4.3. Kvalitatīva novada dzīves vide” uzdevuma “UK4.3.1. Nodrošināt pašvaldības publisko teritoriju racionālu izmantošanu” noteikto aktivitāti “Labiekārtot un uzturēt pašvaldībai piederošu publisko teritoriju” un plānoto aizņēmuma pieprasījuma gatavošanu Pašvaldību aizņēmumu un galvojumu kontroles un pārraudzības padomei, saskaņā ar likumu “Par valsts budžetu 2024. gadam un budžeta ietvaru 2024., 2025. un 2026. gadam”, **nepieciešams papildināt** Gulbenes novada attīstības programmas 2018.-2024.gadam investīciju plāna 2022.-2024.gadam 3.daļu “Ilgtermiņa prioritātes IP3. Kultūrtelpas attīstība un dzīves vides kvalitātes (RVK) plānotie projekti” ar 39.projektu “Komunālās mašīnas piegāde Gulbenes labiekārtošanas iestādei” - indikatīvā summa 173 877,00 EUR (viens simts septiņdesmit trīs tūkstoši astoņi simti septiņdesmit septiņi *euro*, 00 centi); finanšu instruments: pašvaldības budžets; projekta plānotais darbības rezultāts un rezultatīvais rādītājs: piegādāta 1 komunālā mašīna Gulbenes labiekārtošanas iestādei pašvaldības publiskās teritorijas kopšanai.

Pamatojoties uz Centrālās finanšu un līgumu aģentūras 2024.gada 9.maija vēstuli Nr.39-2-10/3658 “Uzaicinājums iesniegt Eiropas Reģionālās attīstības fonda 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” pirmās projektu iesniegumu atlases projekta iesniegumu” (Gulbenes novada pašvaldībā reģistrēts 2024.gada 9.maijā Nr. GND/17.2/24/1656-C), un ņemot vērā Gulbenes novada attīstības programmas 2018.-2024.gadam Rīcības plāna 2022.-2024.gadam (Apstiprināts ar Gulbenes novada domes 2023.gada 30.marta sēdes lēmumu, protokols Nr.4, 115p.) ilgtermiņa prioritātes “IP2. Ilgtspējīga ekonomika un uzņēmējdarbību atbalstoša vide” vidējā termiņa prioritātes “VTPE4 Uzņēmējdarbības vide” rīcības virziena “RVE4.1 Ilgtspējīga uzņēmējdarbības vide” uzdevuma “UE4.1.1. Nodrošināt atbalstu uzņēmējdarbības uzsākšanai un attīstībai” noteikto aktivitāti “Nodrošināt konkurētspējīgu un mūsdienu prasībām atbilstošu infrastruktūru un inženiertīklus uzņēmējdarbības attīstībai”, **nepieciešams precizēt** Gulbenes novada attīstības programmas 2018.-2024.gadam investīciju plāna 2022.-2024.gadam 2.daļu “Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide (RVE) plānotie projekti”, apvienojot 10. projektu “Vītolu ielas pārbūve Gulbenē”, 67.projektu “Infrastruktūras sakārtošana uzņēmējdarbības attīstībai Raiņa ielā” un 107.projektu “Kalna ielas pārbūve Gulbenē” un izveidojot jaunu 10.projektu “Uzņēmējdarbības attīstība Gulbenes pilsētā”: indikatīvā summa 2 077 091,00 EUR (divi miljoni septiņdesmit septiņi tūkstoši deviņdesmit viens *euro*, 00 centi); finanšu instrumenti: Eiropas Reģionālās attīstības fonda finansējums 1 765 528,00 EUR (viens miljons septiņi simti sešdesmit pieci tūkstoši pieci simti astoņi *euro*, 00 centi), pašvaldības budžets 311 563,00 EUR (trīs simti vienpadsmit tūkstoši pieci simti sešdesmit trīs *euro*, 00 centi); projekta plānotie darbības rezultāti un rezultatīvie rādītāji: Pārbūvēti Vītolu, Kalna un Raiņa ielas posmi ~1000m; izbūvēti ūdensvada un kanalizācijas tīkli; ierīkots apgaismojums; darba algu fonda pieaugums privātajos komersantos 882 764,00 EUR, komersantu privātās nefinanšu investīcijas nemateriālajos ieguldījumos un pamatlīdzekļos 1 177 019,00 EUR, komersantu skaits, kuri guvuši labumu no attīstītās publiskās infrastruktūras - vismaz 1; projekta realizācijas plānotais laika posms 2025.-2027.gads. Projekts īstenojams tikai ar ES vai citu ārēju finanšu atbalstu.

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2.apakšpunktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 73.punktu, kas cita starpā nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDARĪT Gulbenes novada attīstības programmas 2018.-2024.gadam investīciju plānā 2022.-2024.gadam, kas apstiprināts Gulbenes novada pašvaldības domes 2024.gada 25.aprīļa sēdē (protokols Nr.10; 34.p.), šādus grozījumus:
	1. izteikt 3.daļu “Ilgtermiņa Prioritātes IP3. Kultūrtelpas attīstība un dzīves vides kvalitātes (RVK) plānotie projekti” jaunā redakcijā (pielikumā);
	2. izteikt 2.daļu “Ilgtermiņa Prioritātes IP2. Ilgtspējīga ekonomika un uzņēmējdarbību atbalstoša vide (RVE) plānotie projekti” jaunā redakcijā (pielikumā).

Gulbenes novada pašvaldības domes priekšsēdētājs A.Caunītis